**Rada školy pri Materskej škole, Školská 160/3, 076 43 Čierna nad Tisou**

**Výročná správa Rady školy pri Materskej škole,**

**Školská 160/3, 076 43 Čierna nad Tisou za rok 2020**

V Čiernej nad Tisou, dňa : 25.1.2021

**OBSAH**

1. ÚVOD....................................................................................................................................3

2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2020..............4

3. ROČNÁ ÚČTOVNÁ UZÁVIERKA....................................................................................4

4. ZMENY A NOVÉ ZLOŽENIE RADY ŠKOLY..................................................................4

**ÚVOD**

Rada školy bola zriadená podľa § 24 zákona NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov, vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci Materskej školy, Školská 160/3, Čierna nad Tisou.

Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov materskej školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto materskej školy z pohľadu školskej problematiky.

Rada školy sa vyjadruje ku všetkým závažným skutočnostiam, ktoré sa vzťahujú k práci materskej školy:

a) Uskutočňuje výberové konanie na vymenovanie riaditeľky materskej školy. Rada školy vo výberovom konaní na funkciu riaditeľky materskej školy posúdi predložené podklady jednotlivých uchádzačov a tajným hlasovaním určí víťaza výberového konania a odovzdá bezodkladne výsledky výberového konania zriaďovateľovi materskej školy - zoznam kandidátov a návrh kandidáta na vymenovanie za riaditeľku materskej školy podpísaný predsedom rady školy.

b) Predkladá návrh na odvolanie riaditeľky materskej školy, alebo sa vyjadruje k návrhu na odvolanie riaditeľky materskej školy podľa § 3 ods.8 písm. b) až d) zákona 596/2003 Z.z.

c) Vyjadruje sa ku koncepčným zámerom rozvoja materskej školy, rozpracovaným najmenej na dva roky a k ich každoročnému vyhodnoteniu, k návrhu na zrušenie materskej školy a ku skutočnostiam uvedeným v § 5 ods. 7 zákona 596 /2003 Z.z. najmä:

* k návrhu na počty prijímaných detí
* k návrhu na úpravu v učebných plánoch
* k informáciám o pedagogicko-organizačnom a materiálno-technickom zabezpečení výchovno-vzdelávacieho procesu
* k správe o výchovno-vzdelávacích výsledkoch materskej školy
* k návrhu rozpočtu
* k návrhu na vykonávanie podnikateľskej činnosti materskej školy
* k správe o výsledkoch hospodárenia materskej školy

**2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2020**

Podľa "Usmernenia k postupu škôl a školských zariadení pri realizácií výchovno-vzdelávacieho procesu počas mimoriadnej situácie v súvislosti s ochorením Covid - 19" vydaného MŠVVaŠ SR sa zasadnutie Rady školy v roku 2020 sa nezrealizovalo. Dokumenty MŠ na oboznámenie boli zasielané každému členovi e-mailom.

* **Dňa 12.10.2020** - členovia Rady školy boli mailom oboznámený:
1. s Plánom práce Rady školy 2020/2021
2. s Plánom práce školy 2020/2021
3. so Správou o VVČ za školský rok 2019/2020
4. s Výročnou správou Rady školy za rok 2019.

Členovia Rady školy dané dokumenty "brali na vedomie".

Zo zasadnutia Rady školy bola spísaná zápisnica, ktorá je verejne dostupná v sídle MŠ a u predsedu RŠ.

Ďalšie zasadnutia sa v roku 2020 nekonali, nakoľko bola prevádzka prerušená podľa nariadenia Vlády SR a MŠVVaŠ SR od marca 2020 do polovice júna 2020.

**3. ROČNÁ ÚČTOVNÁ UZÁVIERKA**

Rada školy nemá vlastný majetok.

**4. ZMENY A NOVÉ ZLOŽENIE RADY ŠKOLY**

Nakoľko sa skončil mandát členov Rady školy, v roku 2020 sa konali voľby nových členov RŠ a to nasledovným spôsobom:

* **27.8.2020** sa uskutočnila voľba členov "zástupca za pedagogických zamestnancov".

Členstvo získali - Bc. Olívia Kovácsová /počet hlasov 5/

Bc. Csilla Tipcsáková /počet hlasov 3/

* **27.8.2020** sa uskutočnila voľba člena "zástupca nepedagogických zamestnancov".

Členstvo získala Ing. Iveta Szűcsová /počet hlasov 3/.

* **5.11.2020** sa uskutočnila voľba nového člena "zástupcu rodičov", nakoľko p. Ballókovi vypršal mandát. Voľba sa uskutočnila individuálne - v jednotlivých triedach v spolupráci s triednymi učiteľkami.

Novým členom rady školy sa stala Mgr. Helena Kádašiová /počet hlasov 18/.

 Bc. Olivia Kovácsová

predseda RŠ